Punika pasêmonipun tiyang Jawi anggènipun badhe ngajêngakên bôngsa, anak-anakipun èstri sami badhe dipun sêkolahakên kados caranipun bôngsa Eropah. Ingkang nganggit sampun ngrumiyini putunipun èstri dipun sêkolahakên Walandi, namung dumugi ing pamulangan andhap ngantos tamat, sarta sampun pajêng laki angsal doktêr Jawi, sênêng gêsangipun, sagêd satata kalihan pangagênging nêgari bôngsa Eropah kakung putri, sêmantên indhaking kadarajatipun lare pangajaran.